Diari Oficial de la Generalitat Valenciana


Sumari del DOGV 3181, del 11-02-1998 (1998/958)

ACORD de 3 de febrer de 1998, del Govern Valencià, pel qual es modifiquen els estatuts de la mercantil Ciutat de les Arts i de les Ciències, SA, i es nomena un nou membre del Consell d'Administració.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3181

Data del DOGV
:   11-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/958


Data del document
:   03-02-1998

Organisme emissor
:   Conselleria de Presidència

Tipus de document
:   Acord

Anàlisi jurídica

ACORD de 3 de febrer de 1998, del Govern Valencià, pel qual es modifiquen els estatuts de la mercantil Ciutat de les Arts i de les Ciències, SA, i es nomena un nou membre del Consell d'Administració. [1998/C958]
  
El Govern Valencià, en la reunió del dia 3 de febrer de 1998, adoptà l'acord següent:
  
El Decret Legislatiu 1.564/1989, de 22 de desembre, pel qual s'aprova el Text Refós de la Llei de Societats Anònimes, estableix, en l'article 144, que la modificació dels estatuts correspon a la Junta General d'Accionistes.
  
L'article 21.b de la Llei 5/1983, de 30 de desembre, de la Generalitat Valenciana, estableix que correspon al Govern Valencià designar les persones que han de formar part dels òrgans d'administració de les empreses públiques de la Generalitat Valenciana.
  
La Generalitat Valenciana és l'únic soci de la mercantil Ciutat de les Arts i de les Ciències, SA, per la qual cosa correspon al Govern Valencià, constituït en Junta General d'Accionistes, tant l'adopció de l'acord de modificació dels estatuts de la societat, com el nomenament dels membres del Consell d'Administració, d'acord amb el que estableixen els estatuts de la societat aprovats pel Decret 225/1991, de 9 de desembre, del Govern Valencià.
  
Per tot això, el Govern Valencià, reunit a València el dia 3 de febrer de 1998, com a Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, accepta els següents punts de l'ordre del dia de la reunió:
  
Primer
  
Acordar la modificació de l'article 10.1 dels estatuts de la societat i elevar en dos el nombre màxim de membres del Consell d'Administració.
  
Segon
  
Designar un nou membre del Consell d'Administració.
  
Tercer
  
Autoritzar el president del Consell d'Administració per a realitzar els actes necessaris per a l'execució d'allò que s'ha acordat en aquesta reunió, atorgant per a això, si escau, les corresponents escriptures públiques i instant-ne la inscripció en el registre mercantil.
  
Quart
  
Autoritzar el secretari del Consell d'Administració de Ciutat de les Arts i de les Ciències, SA, per a certificar el contingut de l'acta d'aquesta Junta General d'Accionistes, amb el caràcter d'universal, i els acords que s'hi han pres.
  
S'hi troben presents tots els socis de la societat, ja que, en tractar-se d'una empresa pública de la Generalitat Valenciana, aquesta és el seu soci únic.
  
Després de l'oportuna deliberació i no havent-hi intervencions la constància de les quals se sol·licite, el Govern Valencià, en qualitat de Junta General d'Accionistes, amb el caràcter d'universal, per unanimitat,
  
ACORDA
  
Primer
  
Modificar l'article 10.1 dels estatuts de la societat i establir el nombre de membres del Consell d'Administració en un nombre no inferior a 3 ni superior a 14.
  
L'article 10 dels estatuts de la societat queda redactat de la següent forma:
  
"Article 10
  
1. La representació i administració de la societat estarà encomanada al Consell d'Administració, el qual estarà integrat per un nombre no inferior a 3 ni superior a 14, els quals seran nomenats per la Junta General d'Accionistes, la qual, al seu torn, nomenarà, d'entre ells, el president del mencionat Consell.
  
2. El Consell d'Administració elegirà entre els seus membres un vicepresident que substituirà el president en aquells supòsits de vacant, absència, malaltia o impediment legítim. Si no hi ha vicepresident, actuarà com a tal el conseller de major edat.
  
3. El Consell d'Administració elegirà d'entre els seus membres un secretari i un vicesecretari, a proposta del president.
  
4. El càrrec de conseller tindrà una duració de cinc anys. Una vegada passat el dit termini, els consellers podran ser reelegits per períodes d'igual duració màxima.".
  
Segon
  
Designar el senyor Joaquín Torán García vocal del Consell d'Administració de la mercantil Ciutat de les Arts i de les Ciències, SA.
  
En l'actualitat el nombre de membres del Consell d'Administració és de 13 dels 14 que preveuen els estatuts de la societat.
  
Tercer
  
Autoritzar el president del Consell d'Administració per a realitzar tots els actes que siguen necessaris per a l'execució del que s'ha acordat en aquesta reunió, atorgant per a això, si escau, les corresponents escriptures públiques i instant-ne la inscripció en el registre mercantil.
  
Quart
  
Autoritzar el secretari del Consell d'Administració per a certificar el contingut de l'acta d'aquesta Junta General d'Accionistes, amb el caràcter d'universal, i dels acords que s'hi han pres.
  
Acords aquests que es transcriuen literalment.
  
No havent-s'hi debatut més assumptes que els ressenyats en l'ordre del dia, s'aprova l'acta corresponent a aquesta reunió de la Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA.
  
València, 3 de febrer de 1998
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
Universitat València